GRA
ఐరోపా కూటమిలో ఉన్నత విద్యకు నిధులు
హైదరాబాద్‌, నవంబరు 28: భారత్‌లోని అనేక విశ్వవిద్యాలయాలతో యూరోపియన్‌ యూనియన్‌ ఎక్కువ నెట్‌వర్క్‌ పటిష్టంచేసుకోవాలని చూస్తోంది. ఇందులోభాగంగానే యూరోపియన్‌ యూనియన్‌ ఆధ్వర్యంలో భారత్‌కు చెందిన సుమా రు వందకుపైగా విద్యాలయాల అకడమిక్‌ లీడర్లు, ఉపాధ్యక్షులు, ఉన్నతవిద్యాసంస్థలప్రతినిధులతో కార్యగోష్టి నిర్వహిస్తు న్నట్లు యూరోపియన్‌ యూనియన్‌ మినిస్టర్‌ కౌన్సెలర్‌ డాక్టర్‌ కెసారె ఎనెస్టిని వెల్లడించారు. హైదరాబాద్‌ వర్సిటీప్రొఫెసర్‌ ప్రమోద్‌నాయర్‌తో కలిసి ఈసదస్సును సంయుక్తంగా ప్రారంభి స్తామని వివరించారు. ఉన్నత విద్యావకాసాలకు నిధులసేకర ణ, సహకారం, ఎర్రామస్‌ప్లస్‌, జీన్‌ మాన్నెట్‌ వంటి అంశాల్లో భాగస్వామ్యం పెంపొందించేందుకు కృషిచేస్తామన్నారు.
భారత్‌ లో ఇందుకు సంబంధించి ఈయూ బృందం పర్యటిస్తోంద న్నారు. 2004నుంచి 2006వరకూ భారత్‌లోని వివిధ ప్రాం తాల విద్యార్థులు ఎర్రాస్మస్‌ స్కాలర్‌షిప్‌ను అందుకుంటు న్నారని ఇటీవలే 500మందికి ఉపకారవేతనాలందినట్లు డాక్టర్‌ ఒనెస్టిని వివరించారు. విశ్వవిద్యాలయాలు, ఉన్నత విద్యా సంస్థల ప్రతినిధులు సుమారు 50మందికిపైగా పాల్గొన్నారు. 2017లో ప్రవేశాలకు ఎర్రాస్మస్‌ ప్లస్‌, జీన్‌ మాన్నెట్‌, ఎంఎస్‌సిఎ పథకాల అమలులో విధివిధానాలు పరిశోధన, ఉన్నత విద్యాసంస్థల్లో భారతీయ విద్యార్ధుల విజయ వంతం వంటివి ఈ సదస్సులో చర్చించనున్నట్లు ఒనెస్టిని మీడియాకు వివరించారు. ఇప్పటికే భారత్‌లోని పలు నగరాల్లో ఎర్రాస్మస్‌ప్లస్‌ పట్ల అవగాహనకోసం పలు వర్కుషాపులు నిర్వహించామన్నారు. దీనిసాయంతో భారతీయ విద్యార్ధులే ఎక్కువ లబ్దిపొందుతున్నట్లు వివరించారు. డిఎఐ యూరప్‌లో ఎర్రాస్మస్‌మండూస్‌ అల్మునిలో ఉన్నత విద్యారంగంలో సీనియర్‌నిపుణుడు సంజీవ్‌రావు ఈవర్క్‌షాప్‌లో మోడరేటర్‌గా వ్యవహరిస్తారని ఒనెస్టిని వివరించారు.